User:2409:4072:6118:992D:82CE:99E0:E31F:E397/sandbox

சோழனார் என்று அழைக்கப்படும் இவர்களின் குடும்பப் பெயர் சோழங்கனார் என்பது ஆகும். சோழங்கன் என்றால் தமிழ் அகராதிகள் கொடுக்கக் கூடிய பொருள் சோழன் என்பது ஆகும்.

சோழ இளவரசி அனந்த நாயகி

இவர்களின் குல தெய்வம் தில்லை நடராஜராக இருந்த போதிலும், இவர்களுக்குக் குடும்ப தெய்வம் ஒன்று உள்ளது. கங்கை கொண்ட சோழ புரத்தின் எல்லையில், மனிதர்கள் அதிகம் புழங்காத இடத்தில் இவர்களின் குடும்ப தெய்வமான சோழ இளவரசி அனந்த நாயகியின் சமாதி உள்ளது. இந்த சோழ இளவரசியின் மரணம், சோழங்கனார் வம்சத்தில் ஒரு முக்கியமான நிகழ்வாகும். சோழ இளவரசி அனந்த நாயகிக்கும், கால்நடைகள் மேய்க்கக் கூடிய மதியழகர் (மதியப்பர்) என்பவருக்கும் காதல் இருந்ததாக சந்தேகித்து இருவருக்கும் மரண தண்டனை அளித்து விடுகின்றனர் சோழர்கள். தான் நிரபராதி என்றும், உண்மையை ஆராயாமல் தனக்குத் தவறுதலாக தண்டனை வழங்கிய சோழ வம்சத்தில் பிறக்கக் கூடியப் பெண் வாரிசுகள் துயரை அனுபவிக்கட்டும் என்று சாபம் அளித்து விட்டு இறந்து விடுகிறார் அனந்த நாயகி. அது முதல், சோழங்கனார் இல்லத்தில் பிறக்கும் பெண்களுக்கு வாழ்க்கைப் பெரும்பாலும் துயர் நிறைந்ததாகவே இருந்துள்ளது. இந்த சம்பவம் எந்த கால கட்டத்தில் நிகழ்ந்தது எனத் தெரியவில்லை. இது தலை முறை தலை முறையாக சோழங்கனார் குடும்பத்தில் சொல்லப் பட்டு வருகிறது. இந்த துர் சம்பவம் நடந்த பொழுது சோழர்களுக்கு அங்கு அரண்மனை இருந்துள்ளது. இந்த சமாதி அமைந்துள்ள இடம், கங்கை கொண்ட சோழ புரத்தில் தற்போது சோழர்களுடைய அரண்மனையின் எச்சங்கள் கிடைத்ததிருக்கக் கூடிய பகுதியில் இருந்து சுமார் 1 கி. மீ. தொலைவில் உள்ளது. முதலாம் மாறவர்மன் குல சேகரப் பாண்டியன் 13-ம் நூற்றாண்டில், சோழர்களை வென்று, கங்கை கொண்ட சோழ புரத்தில் சோழர்களின் அரண்மனையைத் தரை மட்டமாக்கிய பிறகு, அங்கு சோழர்கள் அரண்மனை அமைத்து ஆண்டதாக எந்தக் குறிப்பும் இல்லை. அதனால், இந்த நிகழ்வு 13-ம் நூற்றாண்டு அல்லது அதற்கு முன்பு நிகழ்ந்து இருக்க வேண்டும். இந்த நிகழ்வே அமராவதி (அனந்த நாயகி), அம்பிகாபதி (அழகர் மதி) நிகழ்வாகவும் இருக்கலாம். அல்லது இரண்டும் வெவ்வேறு நிகழ்வாகவும் இருக்கலாம். இந்த சாபம் உண்மையிலேயே சோழங்கனார் குலப் பெண்களை பாதிக்கிறதா என்றால், போன தலைமுறை வரை பெரும்பாலும் ஆமாம் என்ற பதிலே கிடைத்து வந்துள்ளது. இந்த சமாதி அமைந்துள்ள இடத்துக்கு சோழங்கனார், அவர்கள் உறவினர் அல்லாது வேறு யாரும் வருவது இல்லை. அது முரட்டு சாமி, அந்தப் பக்கம் போனால் அடிக்கும் என்ற நம்பிக்கை, அந்தப் பக்கத்து மக்களிடம் பரவலாக பரவியுள்ளது. இந்த சமாதியின் மேல் நினைவிடம் அமைக்க முயன்ற முந்தைய தலைமுறைகளின் முயற்சிகள் அனைத்தும் தோல்வியுடனும், கடுமையான பின் விளைவுடனுமே (மரணம் உட்பட) முடிந்துள்ளன. போன தலை முறை வரை, பெண்கள் யாரும் இந்த சமாதிக்கு அருகில் சென்றதில்லை. ஒரு குறிப்பிட்டத் தொலைவிலேயே நின்று விடுவர். ஆண்கள் மட்டுமே அருகில் சென்று பூசை செய்து படைத்து விட்டு வருவர். மண் மேடால் ஆன அனந்த நாயகி மற்றும் மதியழகர் இருவரின் சமாதியும், ஒரு சிதைந்து போன நடுகல் மட்டுமே கடந்த தலை முறை வரை இதன் அடையாளம். ஆனால் இப்போது, அனந்த நாயகி அவர்களின் உக்கிரம் குறைந்துள்ளது போல் தெரிகிறது. அனந்த நாயகி மற்றும் மதியழகர் இருவரின் சமாதிக்கு மேல், ஒரு சிறிய மேடைக் கட்டப் பட்டுள்ளது. வருபவர்கள் கிடா வெட்டி சமைக்க மற்றும் உணவு பரிமாற ஒரு மண்டபம் கட்டப் பட்டுள்ளது. பெண்களும் சமாதிக்கு அருகில் வந்து வழி படுகின்றனர். இங்கு சோழங்கனார் வம்சத்தினர் மட்டுமே வருகின்றனர். ஒவ்வொரு ஆண்டும் ஆடி மாதத்து வெள்ளிக் கிழைமைகளில் இவர்கள் வழி பட வருகின்றனர். திருமணம் போன்ற முக்கியமான நிகழ்வுகளுக்கு முதல் பத்திரிக்கை இங்கு வைத்து வழி பட்ட பின்னரே மற்றவர்களுக்கு வழங்கப் படும். இவர்கள் கங்கை கொண்ட சோழ புரத்தை சுற்றியுள்ள ஊர்களில் இருந்தும்,தென்வீக்கம் ,குருங்குடி போன்ற இன்னும் சில இடங்களில் இருந்தும் இங்கு வருகின்றனர். இவர்கள் பெரும்பாலும் ஒருவொருக்கொருவர் அறிமுகம் இல்லாமலேயே இருக்கின்றனர். இவர்களை ஒருங்கினைக்கும் புள்ளியாக இந்த நினைவிடம் உள்ளது. ஒரு ஊரில் வசிக்கக் கூடிய சோழங்கனார் குடும்பத்தினர், குறைந்த பட்சம் 7 (அ) 8 தலை முறையாக ஒன்றாக வசிக்கின்றனர். எனவே, ஒரு ஊருக்கும் அடுத்த ஊரிலுள்ள சோழங்கனார் குடும்பத்திற்கும் குறைந்த பட்சம் 7 (அ) 8 தலை முறையாக தொடர்பு இல்லை.